**Informačný list**

**Názov podujatia:** ,,Násilie medzi nami“ - pod záštitou Košického samosprávneho kraja

**Názov súťaže:** ,,Ako vnímam násilie páchané na deťoch a medzi deťmi“

**Organizátor súťaže:** Koordinátor ochrany detí pred násilím Košice

**Spoluorganizátor súťaže:** Košický samosprávny kraj, Mesto Košice, Verejná knižnica Jána Bocatia

**Cieľ a účel súťaže:** zapojenie študentov v rámci svojho odboru či školskej krúžkovej činnosti do problematiky násilia páchaného na deťoch dospelou osobou, inštitúciou, či iným dieťaťom. V meste Košice a jeho okolí je 59 SŠ rôzneho druhu a zamerania. Študenti majú kreatívnym spôsobom premietnuť svoj pohľad na násilie páchané na deťoch a medzi rovesníkmi. Majú tak príležitosť zaoberať sa touto súčasnou témou v hlbšom duchu, premietnuť ju z vlastného uhla pohľadu a zároveň využiť svoju odbornosť , či študijné zameranie s motiváciou vyhrať tak pre svoju školu ,,Cenu primátora mesta Košice“.

**Charakter súťaže:** Súťaž je rozdelená na dve kategórie. V prvej kategórii sa hodnotia fixné výrobky ako napr. torty, maľby, remeselné výrobky, mechanické výrobky, kovové či drevárske diela, sochy, fotografie, dizajnérske kúsky a iné. Táto časť súťaže má výstavný charakter. V druhej kategórii sa prezentujú školy pódiovo (spev /max 5 min/, tanec/max 5 min/, básne /max 5 min/, bábkové divadlo /max15 min/, divadlo/max 15 min/, módna prehliadka /max 8 min/, krátky film /max 8 min/, grafická animácia /max 8 min/ a iné. Maximálne časové rozpätie jednotlivých čísel sa môže zmeniť vzhľadom na množstvo prihlásených čísel pódiového charakteru. Informácie o zmene maximálneho časového rozpätia pódiových čísel dostanú prihlásené školy po uzavretí prihlášok do súťaže a to po 16. októbri 2020. O výhercoch v oboch kategóriách bude rozhodovať odborná porota.

**Účastníci súťaže:** všetky stredné školy (gymnáziá, konzervatória, SOŠ, SOU, SPŠ, obchodné a hotelové akadémie, súkromné SŠ, špeciálne SŠ a iné) so sídlom na území mesta Košice alebo okresu Košice-okolie (spolu 59 škôl). Z každej SŠ sa smú prihlásiť maximálne štyri súťažné čísla. O akýchkoľvek zmenách budete informovaní po uzavretí prihlášok po 16. októbri 2020. Ak bude mať škola viac adeptov na účasť v súťaži, môže si zorganizovať školské kolo, kde vyberie najreprezentatívnejšie čísla.

**Dôležité termíny a miesto konania podujatia:**

* **16.10.2020 –** uzávierka prihlášok do súťaže s predbežným charakterom súťažného čísla/súťažných čísel, výberom súťažnej kategórie a počte účastníkov za SŠ.
* **22.10.2020/ -** interaktívna beseda pre študentov zúčastnených škôl na tému ,,Násilie, šikanovanie, ľudské práva“.
* **05.11.2020** – záväzné nahlásenie prípadných zmien týkajúcich sa súťažnej kategórie, počtu účastníkov, charaktere pódiového čísla, či výstavného produktu.
* **19.11.2020 –** prípravná fáza podujatia (výstavná miestnosť stoly a stojany na produkty, stojany si zabezpečí škola sama, pódiové a zvukové skúšky.
* **Začiatok prípravnej fázy podujatia:** od 08:00hod **–** do 10:00hod
* **19.11.2020 –** podujatie ,,Násilie medzi nami“ a súťaž ,,Ako vnímam násilie páchané na deťoch a medzi deťmi“ k príležitosti Svetového dňa prevencie týrania a zneužívania detí.
* **Začiatok pódiovej časti súťaže:** od 10:00hod – 12:30hod (dĺžka tejto časti podujatia sa môže meniť vzhľadom k počtu prihlásených škôl v tejto kategórií),
* **Začiatok výstavnej časti súťaže**: od 10:00hod – 12:30hod
* **Vyhlásenie víťazov a odovzdanie cien**: od 12:30 – 13:00hod
* **Miesto konania: Verejná knižnica Jána Bocatia**, Hviezdoslavova 5 , Košice 040 01

**Súťažné ceny:** Cena primátora mesta Košice = **2x finančná cena v hodnote 300€** (1x pre kategóriu výstavného charakteru, 1x pre kategóriu pódiového charakteru). Vecné ceny pre zúčastnených študentov/školy.

**Spôsob prihlásenia sa do súťaže:** Do súťaže môžete prihlásiť Vašu školu prostredníctvom prihlášky číslo 1, ktorú ste rovnako ako plagát a tento informačný list dostali emailom. Prihláška číslo 1 vypovedá o predbežnom charaktere súťažného čísla, výbere súťažnej kategórie a počte účastníkov za SŠ. Vyplnenú prihlášku číslo 1 pošlite najneskôr do 16. októbra 2020. Okrem prihlášky číslo 1 ste obdržali aj prihlášku číslo 2. V tejto budete nahlasovať prípadné zmeny týkajúce sa súťažnej kategórie, počtu účastníkov, charaktere pódiového čísla, či výstavného produktu. Prihlášku číslo 2 pošlite v prípade výskytu takýchto zmien najneskôr do 05. novembra 2020. Adresa na, ktorú prihlášku číslo 1 prípadne prihlášku číslo 2 posielate je nasiliemedzinami@gmail.com.

**Poznámka:** V dôsledku pretrvávajúcej situácie v SR týkajúcej sa **Covid-19** budeme v rámci realizácie podujatia prihliadať na opatrenia nastavené Ústredným krízovým štábom SR. V čase realizácie besedy pre žiakov a realizácie samotnej súťaže ,,Ako vnímam násilie páchané na deťoch a medzi deťmi“ Vás budeme informovať o podmienkach účasti, či iných pravidlách vyplývajúcich z aktuálne nastavených opatrení.

**Kontakt:** V prípade otázok a nejasností kontaktujte Koordinátorku ochrany detí pred násilím Košice (viď nižšie).

Koordinátor ochrany detí pred násilím:

Úrad práce, sociálnych vecí a rodiny Košice

Staničné námestie 9

042 11 Košice

Mgr. Diana Krišková

Diana.Kriskova@upsvr.gov.sk

+421 918 702 347

Užitočné stránky pre inšpiráciu: [www.detstvobeznasilia.gov.sk](http://www.detstvobeznasilia.gov.sk)

 [www.facebook.com/NKSpreRPNnD](http://www.facebook.com/NKSpreRPNnD)

***“Na svete existuje veľa hrozných vecí, ale najhoršou je, keď sa dieťa bojí svojho otca, matky alebo učiteľa.” (Janusz Korczak)***

***„Nikdy nepochybujte o tom, že by malá skupina premýšľajúcich, odhodlaných ľudí mohla zmeniť svet. V skutočnosti je to jediná vec, ktorá ho kedy zmenila.“ Margaret Meadová***